Lieuwe Hornstra
Lieuwe Hornstra (Rotterdam, 2 febrewaris 1908 - Leien , 25 augustus 1990) wie in medikus yn Bakhuzen en letter Frisiast.

Libben
Hornstra wie al jong maatskiplik en polityk aktyf en lid fan de blauwe (hielûnthâlder) en reade jeugdbeweging. Hy studearre genêskunde, psychology en filosofy yn Leien,  Amsterdam en Grins. Yn 1951 promovearre hy op een dissertaasje mei as titel: De mens in de organisatie van de arbeid. Earst hat hy inkele jierren as bedriuwspsycholooch wurke by de KLM, letter hy hy in praktyk as psycho-analytikus yn De Haach en Wassenaar. 

Mei syn frou, de balletdûnseres Johanna Verwer, ferhuze Hornstra yn 1968 nei Bakhuzen yn Gaasterlân. Yn koarte tiid makke hy him it Frysk eigen en waard hy aktyf yn literêre en politike fermiddens yn Fryslân. Sa wie hy lid fan de gemeenteried fan Gaasterlân foar de FNP sûnt 1974. 
Hy publisearre polityk-psychologyske beskôgings fanút marksistysk stânpunt en skreau yn it Fryske literêre tydskrift Alternatyf. Hornstra hat it sjenre fan de Japanske haikû mei har foarskreaune foarm en ynhâld (natoerpoëzij dêr't de ynfloed fan de seizoenen in grutte rol by spilet) omtinken jûn yn de Fryske poëzij. Yn 1983, Hornstra wie doe 75 jier, helle hy oan de Ryksuniversiteit fan Grins syn doktoraal Frysk.

Wurk

Proaza 
 Ljippeblommen (1974)
 Sniejacht (ferhalen, 1976)

Poëzij 
 Fersen (1975)
 De guozzen fleane (1977)
 Haikû (gelegenheidsbondel, 1978)
 Lieuwe 75 (1983)
 Ald en nij (samle fersen, 1988)

Ferskaat 
 Het innerlijk gezicht - de vervreemding als maatschappelijk en psychisch verschijnsel ( 1974 )
 Brieven aan Elizabeth (Oer Jezus en it Godsryk, 1985)
 It symbolisme yn West-Europa (1987)

Nederlânsk dokter
Nederlânsk psycholooch
Nederlânsk politikus
Nederlânsk bestjoerder
Nederlânsk publisist
Nederlânsk kollumnist
Nederlânsk dichter
Nederlânsk koarte-ferhaleskriuwer
Nederlânsk romanskriuwer
Frysk dokter
Frysk psycholooch
Frysk politikus
FNP-politikus
Frisiast
Frysk nasjonalist
Frysk bestjoerder
Frysk publisist
Frysk kollumnist
Frysk dichter
Frysk koarte-ferhaleskriuwer
Frysk romanskriuwer
Skriuwer yn it Frysk
Frysk persoan fan Nederlânsk komôf
Nederlânsk persoan fan Frysk komôf
Persoan berne yn 1908
Persoan stoarn yn 1990